cyanic-selkie/wikianc huggingface dataset:
स्वाति भिसे
रंगमंच और फिल्म निर्माण
2012 में, स्वाति ने द सादिर थिएटर फेस्टिवल की स्थापना की, जो भारत के गोवा में प्रतिवर्ष होने वाला तीन-दिवसीय उत्सव है। इसमें लिलेट दुबे, गिरीश कर्नाड, रजत कपूर, मोहम्मद अली बेग और विक्रम कपाड़िया सहित रंगमंच सितारों ने कई वर्षों से भाग लिया है। वह अब भी इस फेस्टिवल की कलात्मक निर्देशक हैं। स्वाति ने यूनेस्को की विरासत कला के रूप में कुनेको ओपेरा भी लाया, जो चीनी रंगमंच की सबसे पुरानी शैलियों में से एक है। इसे पहली बार भारत के नेशनल सेंटर फॉर द परफॉर्मिंग आर्ट्स, मुम्बई और नई दिल्ली के सिरी फोर्ट ऑडिटोरियम में प्रदर्शित किया गया। 2014 में, स्वाति ने एक फिल्म निर्माण कंपनी की स्थापना की। वह शबाना आज़मी, सुषमा सेठ, कुलभूषण खरबंदा और उत्कर्ष मजूमदार के साथ 9वें वार्षिक महिंद्रा एक्सीलेंस थिएटर अवार्ड्स में पाँच सदस्यीय भव्य जूरी सहित कई पटल पर बैठी हैं।
जरुल, महाराष्ट्र
जरुल (Jarul) भारत के महाराष्ट्र राज्य के औरंगाबाद ज़िले की वैजापुर तालुका में स्थित एक गाँव है।
वैयक्‍तिक सहायक
वैयक्तिक सहायक (परसनल असिस्टैण्ट), बोलचाल शब्द में निजी सचिव (परसनल सेक्रेटरी) होती है। निजी सचिव एक कार्यपालक सहायक होता है जिसे कार्यालयी कौशलों में प्रवीणता प्राप्त होती है, उसमें बिना प्रत्यक्ष पर्यवेक्षण के उत्तरदयित्वों को वहन करने की क्षमता होती है तथा उसे सौंपे गए दयित्वों के भीतर पहल करने तथा निर्णय लेने की क्षमता होती है।
परिचय
निजी सचिव एक कार्यपालक सहायक है जो एक कार्यपालक की कुशल तथा प्रभावपूर्ण कार्यव्यवस्था को सुनिश्चित करने के लिए अनेक दैनिक (नेमी) तथा विशेष कार्यो को करता है।
``सेक्रेटरी`` (सचिव) शब्द की उत्पत्ति लेटिन भाषा के शब्द `सेक्रिटेरियस` (Secretarious) से हुई है जिसका अर्थ है 'गुप्त'। उसके कार्य में सृजनात्मकता की आवश्यकता होती है क्योंकि उसे अपने कार्यपालक की ओर से नियमित रूप से अनेक निर्णय लेने होते हैं। आज के युग में एक वैयक्तिक सहायक/निजी/सचिव की रुपरेखा में अत्यधिक परिवर्तन आ गया है। निजी सचिव को व्यापक स्तर पर विविध प्रकार के कार्य करने होते हैं। निजी सचिव को अनेक प्रकार के कार्य करने होते हैं जैसे कार्यालयी पत्राचार, रिपोर्टें लिखना तथा जनसंपर्क आधिकारी के रूप में कार्य करना। निजी सचिव की नियुक्ति संगठन में कार्यपालकों को सहयोग देने के लिए की जाती है तकि संगठन की कार्यप्रणाली के सफलतापूर्वक संचालन के लिए कार्यपालक बेहतर ढंग से प्रबंधकीय कार्यो तथा अन्य पहलुओं पर ध्यान केन्द्रित कर सके। निजी सचिव अध्यक्ष, प्रबंध निदेशक, प्रमुख प्रबंधक, अनुभाग/विभाग प्रमुख आदि के लिए कार्य करता है।
एक निजी सचिव के कार्य तथा दयित्व संगठन की प्रकृति के अनुसार भिन्न-भिन्न होते हैं। इस क्षेत्र में पदानुक्रम इस प्रकार है - आशुलिपिक, वैयक्तिक सचिव, वरिष्ठ वैयक्तिक सचिव, तथा निजी सचिव। इस क्षेत्र में आरंभिक स्तर या कनिष्ठ स्तर के कर्मचरियों को नेमी कार्य करने होते हैं जैसे आधिकरियों से डिक्टेशन लेना, इसे टाइप करके स्वच्छ रूप में प्रस्तुत करना, डाक की व्यवस्था करना, रिकार्ड प्रबंधन, टेलीफोन कॉलों को सुनना तथा आगंतुकों की व्यवस्था करना आदि। वरिष्ठ कार्यपालकों के साथ तैनात निजी सचिवों को वे कार्य करने होते हैं जिनमें आधिक सचिवीय कौशल की आवश्यकता होती है तथा वे संगठन की कुशल एवं प्रभावपूर्ण कार्य व्यवस्था के लिए पहल करते हैं। वरिष्ठ स्तर पर एक निजी सचिव कार्यपालक के दहिने हाथ अर्थात महत्वपूर्ण व्यक्ति के रूप में कार्य करता है और इसके लिए उसे न केवल नेमी कार्य करने होते हैं बल्कि उसे सूचनाएं एकत्र करने, मसौदा रिपोर्टें तैयार करने, बैठकों/सम्मेलनों में शमिल होने तथा उनकी व्यवस्था करने तथा भावी संदर्भो के लिए रिकार्ड प्रक्रिया संबंधी कार्यो का करना होता है। उसमें कार्यपालक की अनुपस्थिति में महत्वपूर्ण निर्णय लेने की क्षमता होनी चहिए। आज के युग में एक निजी सचिव एक विशेषज्ञता प्राप्त व्यक्ति तथा कार्यालय दल का एक सुप्रशिक्षित सदस्य होता है।
एक व्यक्ति चाहे वैयक्तिक सहायक हो या निजी सचिव उसे सचिवीय कौशल की नवीनतम जानकारी होनी चहिए। एक व्यक्ति को जितनी आधिक जानकारी होगी वह उतना ही आधिक सक्षम होगा।
सचिवों के प्रकार
सचिव विभिन्न प्रकार के होते हैं, इनका विवरण निम्नानुसार है:
यद्यपि उपरिलिखित अनेक प्रकार के सचिव होते हैं, किन्तु यहां आप वैयक्तिक सहायक या निजी सचिव के संबंध में विस्तारपूर्वक सीखेंगे और सम्पूर्ण पाठ में सचिव शब्द का प्रयोग होगा।
सचिव का महत्व
कार्यपालक की सफलता मुख्य रूप से निजी सचिव की सक्षमता पर निर्भर करती है। एक कार्यपालक की सफलता के पीछे हमेशा एक सक्षम सचिव होता है। सचिव न केवल बताए गए कार्यो को सफलतापूर्वक पूरा करता है बल्कि सौंपे गए कार्यो को उचित रूप से पूरा करने के लिए प्रत्येक अपेक्षित कार्य करता है। सचिव का कार्य न केवल कार्यपालक के अनुदेशों को पूरा करना है बल्कि विशेष अवसरों पर अपने कार्यपालक को विशेष सलाह भी देना है। अत: सचिव कार्यपालक के कान, आंख, मस्तिष्क तथा हाथ का कार्य करता है।
सचिव की अर्हताएं (कौशल)
अच्छा सामान्य ज्ञान - कुशलता तथा प्रभावपूर्ण रूप से सचिवीय कर्तव्यों को पूरा करने के लिए एक सचिव को विभिन्न क्षेत्रों का व्यापक ज्ञान होना चहिए। सचिव को राजनैतिक, आर्थिक तथा सामजिक क्षेत्रों में अद्यतन गतिविधियों की जानकारी होनी चहिए और उसे समाचारपत्रों, पत्र-पत्रिकाओं, जर्नलों, मैगजीन आदि के माध्यम से तथा टीवी चैनल व इंटरनेट के माध्यम से अद्यतन राष्ट्रीय तथा अंतर्राष्ट्रीय घटनाओं के प्रति जागरुक होना चहिए।
सचिव के कौशल
एक कुशल सचिव बनने के लिए मात्र ज्ञान प्राप्त होना ही पर्याप्त नहीं है। जब तक सचिव को वांछित व्यावसयिक कौशल में प्रवीणता प्राप्त नहीं होगी वह अच्छा सचिव नहीं बन पाएगा। एक सचिव के लिए अपेक्षित आनिवार्य कौशलों में सम्मिलित हैं :
सचिवीय पाठ्यक्रम
निजी सचिव के लिए सचिवीय पद्धति में पाठ्यक्रम अत्यंत उपयोगी है। उन सचिवों को उच्चतर स्तर के सचिवीय पद तथा पदोन्नति प्राप्त हो जाती हैं जिन्होंने सचिवीय पद्धति में व्यावसयिक पाठ्यक्रम के अंतर्गत सामान्य शिक्षा प्राप्त की हो। आजकल विशिष्टता प्राप्त पाठ्यक्रमों जैसे व्यावसयिक संप्रेषण, कार्यालयी प्रक्रिया, व्यावसयिक संगठन आदि विषयों वाले पाठ्यक्रम उपलब्ध हैं। एक सचिव के लिए कम्प्यूटर एप्लीकेशन का ज्ञान अत्यंत आवश्यक है। एक निजी सचिव को कुछ मूलभूत कौशलों में पूर्ण परिपक्वता होनी चहिए जो उसके व्यवसाय के महत्वपूर्ण अस्त्र हैं। उसे शीघ्रता तथा सटीकता से डिक्टेशन लेने और तत्काल उसे कम्प्यूटर में टाइप करने की क्षमता होनी चहिए। सचिव द्वारा टाइप किए गए पत्र तथा अन्य सामग्री साफ-सुथरे तथा सुव्यवस्थित होने चहिए। इस उद्देश्य की पूर्ति के लिए उसे भाषा में प्रवीणता प्राप्त करनी होगी जिससे उसकी आशुलिपि कौशलों को बेहतर बनाया जा सकता है। अन्य सचिवीय कौशलों में रिकार्ड प्रबंधन, लेखन तथा संप्रेषण कौशल, जन संपर्क कौशल, कार्यालयी मशीनों तथा उपकरणों के प्रयोग का ज्ञान आदि शमिल है।
संप्रेषण कौशल
निजी सचिव का समय पत्राचार, नोटिस, कार्यसूची, कार्यवृत्त, रिपोर्ट तैयार करने तथा लोगों के साथ सम्पर्क (संप्रेषण) करने में निकल जाता है। इसलिए वह एक अच्छे सचिव के रूप में तभी सफल हो सकता है जब उसकी भाषा पर अच्छी पकड़ हो। अंग्रेजी एक सार्वभौमिक भाषा है। आज के युग में यह भाषा विभिन्न देशों के साथ तथा देश के भीतर विभिन्न क्षेत्रों में व्यवसायों को जोड़ने में सहायक है। इसलिए एक सचिव को अंग्रेजी भाषा का अच्छा ज्ञान होना चहिए। एक सचिव को क्षेत्रीय भाषा का भी ज्ञान होना चहिए और यदि संगठन विदेशियों तथा विदेशी संस्थानों के साथ भी संव्यवहार करता है तो सचिव को एक या आधिक विदेशी भाषाओं का ज्ञान, उसके कार्य में सहायक होता है।
संगठनात्मक कौशल
सचिव को अपनी फर्म या कंपनी या किसी अन्य संस्थान जिसके लिए वह कार्य करता है, के उद्देश्यों और प्रबंधन का पूर्ण ज्ञान होना चहिए। एक व्यक्ति को अपने संगठन का जितना आधिक ज्ञान होगा वह अपना कार्य उतने ही बेहतर ढंग से कर पाएगा। सचिव को संगठन की सभी गतिविधियों, उसके पदक्रम सारणी गतिविधियों के विशिष्ट क्षेत्र में प्रमुख कर्मिकों, उस कार्यपालक के कर्तव्य और दयित्व जिसके साथ वह कार्यरत है तथा उसकी कार्यनिष्पादन, लक्ष्य और संगठन के समग्र उद्देश्यों के बीच के संबंध का ज्ञान होना चहिए। संगठनात्मक लक्ष्यों को प्राप्त करने में सचिव कार्यपालक की ओर से विभिन्न गतिविधियों के संयोजक के रूप में महत्वपूर्ण भूमिका अदा करता है। कार्यपालक के संगठनात्मक कौशल हैं नियोजन, समन्वय, कार्यान्वयन, निर्णय निर्धारण तथा विभिन्न कार्यो से संबंधित लोगों को कुछ निर्देश देना। एक सफल संचालक होने के लिए उसे सर्वप्रथम एक अच्छा नियोजक होना चहिए और तत्पश्चात उसे व्यवस्थित रूप से कार्यान्वित करना चहिए।
सचिव के कर्तव्य
एक सचिव अनेक कार्य करता है, जिन्हें निम्नानुसार वर्गीकृत किया जा सकता है :
नेमी सरकारी कार्य
निजी सचिव को निम्नलिखित नेमी सरकारी कार्य करने होते हैं :
2. कार्यपालक के अनुदेशों पर अन्य संगठनों के साथ पत्राचार करना तथा कार्यपालक को सूचना की जानकारी उपलब्ध कराना।
3. आवक तथा जावक डाक की व्यवस्था करना। वैयक्तिक सहायक/निजी सचिव का अर्थ, महत्व, कौशल तथा दयित्व :: 7
4. रिकार्ड प्रबंधन
5. कार्यालय मशीनों का प्रचालन तथा उनका अनुरक्षण।
6. विभिन्न स्रोतों जैसे रेलवे समय-सारणी, शब्दकोश, पर्यटक गाइड, रेडी रेकनर, डायरेक्ट्री, इंटरनेट आदि से सूचना एकत्र करना।
प्रतिदिन कुछ कार्य आते हैं और उनका प्रबंधन प्राथमिकता के आधार पर किया जाता है। इन कार्यो की प्राथमिकता निर्धारित करने का सर्वोत्तम माध्यम यह है कि कार्यपालक के कार्यालय में आने के पश्चात इस संबंध में कार्यपालक से चर्चा की जाए। कार्यपालक द्वारा दिए गए डिक्टेशन का रुपान्तरण (ट्रांसक्रिप्शन) उसी दिन किया जाना चहिए क्योंकि उससे संबंधित अनुदेश उस दिन याद रहते हैं।
बनावली
बनावली एक भारतीय राज्य हरियाणा के जिला स्थित एक पुरातत्व स्थल है जो कि सिन्धु घाटी सभ्यता से सम्बन्धित है। यह कालीबंगा से 120 किमी तथा फतेहाबाद से 16 किमी दूर है। यह नगर रंगोई नदी के तट पर स्थित था। कालीबंगा सरस्वती की निचली घाटी जबकि यह नगर इसकी उपरी घाटी में स्थित था।
वैयक्‍तिक सहायक
आगंतुकों की व्यवस्था
निजी सचिव को उन आगंतुकों से भी संव्यवहार करना होता है जो कार्यपालक से मिलने आते हैं। उसे मुलाकात डायरी का अनुरक्षण भी करना होता है। आजकल मेमोरी सहायकों के रूप में इस क्षेत्र में अनेक इलैक्ट्रॉनिक उपकरण उपलब्ध हैं जैसे डिजीटल डायरी, कम्प्यूटरीकृत प्लानर आदि। एक कुशल वैयक्तिक सहायक/निजी सचिव को आगंतुकों से मिलने व उनका स्वागत करने की कला आनी चहिए। लोगों के साथ संव्यवहार का तरीका कार्यपालक तथा संगठन की छवि को दर्शाता है। संगठन में आने वाले आगंतुकों पर अच्छा प्रभाव पड़ना चहिए जिसके लिए विनम्रता की आवश्यकता होती है। निजी सचिव को अपने व्यवहार से आगंतुक पर प्रभाव डालना चहिए व उसे संतुष्ट करना चहिए।
निजी सचिव टेलीफोन कॉलों को प्राप्त करता है तथा उन्हें कार्यपालक तक पहुंचाता है। उसे कार्यपालक की इंगेजमेंट डायरी को व्यवस्थित करना तथा अनुरक्षित रखना होता है। निजी सचिव को पूछताछ का उत्तर देना होता है और कुशलतापूर्वक पूछताछ करने वाले को संतुष्ट करना होता है।
बैठकों का आयोजन
आधुनिक व्यावसयिक संगठनों में बैठकों की महत्वपूर्ण भूमिका होती है। एक निजी सचिव को बैठक से पूर्व, बैठक के दौरान तथा बैठक के पश्चात अनेक कार्य करने होते हैं, जो निम्नानुसार हैं:
1. बैठक की सूचना तथा कार्यवृत्त तैयार करके जारी करना।
3. बैठक के लिए अपेक्षित सभी दस्तावेजों को तैयार करना।
4. बैठक में उपस्थित सदस्यों की उपस्थिति रिकार्ड रखना।
5. बैठक के कार्यवृत्त को रिकार्ड करना।
6. कार्यवृत्त को टाइप करना तथा सदस्यों को निर्णय व संकल्प संप्रेषित करना।
विविध कार्य
उपरिलिखित कार्यो के आतिरिक्त निजी सचिव को कुछ अना (विविध) कार्य भी करने होते हैं जिनका ब्यौरा निम्नानुसार हैं :
1. कार्यपालक के लिए यात्रा की व्यवस्थाएं करना। निम्नलिखित सूचनाएं निजी सचिव को हमेशा अपने पास रखनी चहिए :
2. निजी सचिव को कार्यपालक से मिलने आए आगंतुक के जलपान की व्यवस्था करनी होती है।
उच्चस्तरीय सचिवीय कर्त्तव्य
निजी सचिव को कुछ उच्च स्तरीय सचिवीय कर्त्तव्य भी करने होते हैं। ये कार्य हैं :
अनुकूलनियता (Adaptability)
निजी सचिव में हर प्रकार के व्यक्तियों, परिस्थितियों तथा समस्याओं के प्रति अनुकूलता होनी चहिए। एक सचिव में विभिन्न प्रकार के सचिवों के साथ समायोजन का कौशल होना चहिए। कार्यालय में कभी बहुत ज्यादा तो कभी बहुत कम काम होता है। यदि व्यक्ति में अनुकूलन की योग्यताएं होती हैं तो वह हर प्रकार की परिस्थितियों के साथ समायोजन कर लेता है अन्यथा उसे कठिनाई का सामना करना पड़ता है।
सहयोग भावना
सचिव को संगठन के सभी सदस्यों उच्चतर से निम्नतर स्तर तक के साथ सहयोग भावना के साथ कार्य करना चहिए। एक संगठन में दलभावना अत्यंत महत्वपूर्ण होती है। सहयोग भावना सचिव के सम्मान में भी वृद्धि करती है।
सहयोग भावना में निष्ठापूर्वक युवा कर्मिकाें को सहयोग प्रदान करना, उनके प्रति सहयोग की भावना रखना अन्य सचिवों या केन्द्रीकृत सेवा विभागों जैसे टाइपिंग पूल, रिप्रोग्रफिक विभाग के साथ मतभेद न रखना और आतिरिक्त दबाव के समय शांत रहना शमिल है। काम की तात्कलिकता के कारण सचिव को कार्यालय में देर तक रुकना तथा अवकाश के दिनों में कार्य करना पड़ सकता है।
शिष्टाचार
सचिव को शिष्टाचारपूर्ण व्यवहार करना चहिए तथा संगठन के सभी सदस्याें तथा बाहर से आने वाले आगंतुकों को उचित महत्व देना चहिए। उसे किसी भी व्यक्ति को प्रतड़ित नहीं करना चहिए तथा संगठन के प्रति किसी प्रकार की आप्रिय टिप्पणियां नहीं करनी चहिए। उसे कृपया तथा धन्यवाद जैसे शब्दों का सदैव ही प्रयोग करना चहिए। प्रत्येक आगंतुक का स्वागत करते समय शिष्टाचारपूर्ण व्यवहार करना, उन्हें बैठने के लिए सीट देना तथा उनके जाते समय उन्हें अलविदा (गुड-बाय) आदि कहना चहिए।
निष्ठा (Loyalty)
एक सचिवीय पद धारण करने के लिए निष्ठा सर्वाधिक महत्वपूर्ण गुण है। निष्ठा से तात्पर्य सदैव ही अपने संगठन तथा नियोक्ता के प्रति ईमानदार रहना है। अपने कार्यपालक तथा कंपनी या फर्म या संस्थान, जिसके लिए वह कार्य कर रहा है, के प्रति निष्ठापूर्ण रहने के लिए सचिव को अपने कार्यपालक के उद्देश्यों तथा संगठन के लक्ष्यों का पूर्ण ज्ञान होना चहिए। उसे अपने कार्य के प्रति समर्पित होना चहिए तथा ईमानदारी व पूर्ण निष्ठा के साथ अपने कर्हव्यों का निर्वाहन करना चहिए।
समयपालन
यह एक साधारण किन्तु अत्यंत महत्वपूर्ण गुण है जिसका पालन एक सचिव को करना चहिए। उसे देर से काम आरंभ करने वाला या शीघ्र कार्य रोकने वाला नहीं होना चहिए। एक कार्यपालक के लिए सबसे परेशानी तब उत्पन्न होती है जब कार्य की तात्कलिकता के बावजूद उसका सचिव अनुपस्थित हो।
चातुर्य
चातुर्य से तात्पर्य अपराध से बचने की कुशल कला है। यह कला सचिव को एक विशिष्ट समय या परिस्थितियों में कार्य करने की कुशलता प्रदान करती है। परिस्थितियों के अनुसार किसी कार्य के लिए हां कहना या उसे पूरा करना तथा विभिन्न परिस्थितियों में सही ढंग से कार्य करना व्यक्तिगत कौशल है।
एक सचिव को अपने कर्मचरियों, सहकर्मियों तथा आगंतुकों आदि के साथ व्यवहार कुशल होना चहिए। चातुर्य के लिए निर्णय निर्धारण और विभेदन अत्यंत आवश्यक है।
मोहक तथा मधुर वाणी
एक सचिव की वाणी का स्वर हलका, सुनियंत्रित तथा मधुर होना चहिए। एक मोहक तथा सुस्पष्ट वाणी आकर्षक होती है। एक तीव्र तथा कठोर वाणी आकर्षक नहीं होती। अत्यंत धीमी तथा थकी हुई आवाज संप्रेषण को कठिन बना देती है।
व्यक्तित्व तथा संतुलन
व्यक्तित्व एक व्यक्ति को दूसरे व्यक्ति से भिन्न बनाता है। व्यक्तित्व का संबंध इस तथ्य से होता है कि व्यक्ति कौन है, वह क्या करता है और कैसे करता है। व्यक्ति का व्यक्तित्व दूसरों पर प्रभाव डालता है। यह आवश्यक नहीं है कि सचिव में क्या खूबियां है, महत्वपूर्ण यह है कि उन खूबियों की आभिव्यक्ति किस प्रकार की जाती है। सामंजस्य या संतुलन से तात्पर्य वरिष्ठता या कनिष्ठता की भावना को लाए बिना लोगों के साथ व्यवहार करना है। यह गुण व्यक्ति की क्षमताओं तथा सीमा के ज्ञान से प्राप्त होता है।
सचिव के लिए समय प्रबंधन
समय जीवन का एक आनिवार्य घटक है तथा कार्य के दौरान तथा बाहर समय का प्रबंधन अत्यंत आवश्यक है। समय का प्रबंधन प्राथमिकताओं के व्यवस्थित नियोजन तथा निर्धारण से है। समय प्रबंधन से तात्पर्य इस तथ्य पर नियंत्रण रखना है कि समय को किसी प्रकार व्यवस्थित किया जाए।
समय प्रबंधन का महत्व
समय वह स्रोत है जिसे भंडरित नहीं किया जा सकता है और यह प्रत्येक व्यक्ति के लिए सीमित है। इसलिए, समय के बेहतर प्रबंधन को सुनिश्चित करने के लिए समय का उचित प्रबंधन आनिवार्य है। समय बचाने व समय बर्बाद करने वाले महत्वपूर्ण कारकों को नीचे दर्शाया गया है:
बेहतर समय प्रबंधन (समय बचाने वाले कारक)-
समय बर्बाद करने वाले कारक-
2019 नोवेल कोरोनावायरस
2019 नोवेल कोरोनावायरस (2019 novel coronavirus, 2019-nCoV), और सार्स-कोव २ भी कहलाता है, संक्रमण (रोग) फैलाने वाला कोरोनावायरस प्रकार का एक वायरस (विषाणु) है जो श्वसन तंत्र संक्रमण उत्पन्न करता है और मानव-से-मानव में फैलता है।
उत्पत्ति
इसकी पहचान सर्वप्रथम सन् 2019-20 में वूहान, हूबेई, चीन में करी गई थी, जहाँ यह 2019–20 वुहान कोरोना वायरस प्रकोप का कारक था। इसके एक पशुजन्यरोग होने के संकेत हैं कि इसके पहले ज्ञात रोगी वूहान के एक ऐसे बाज़ार से सम्बन्धित थे जहाँ तरह-तरह के प्राणी माँस के लिए बिकते थे। सम्भव है कि यह आरम्भ में चमगादड़ से मानव में फैला हो क्योंकि इस बाज़ार में चमगादड़ भी खाए जाते हैं और इस वायरस का चमगादड़ों में पाए जाने वाले कुछ कोरोनावायरस से अनुवांशिक समानताएँ मिलती हैं। यह भी माना जा रहा है कि यह वायरस पैंगोलिन से मानव में फैला हो।
संचरण
इस वायरस के मानव-से-मानव संचरण की पुष्टि 2019-20 कोरोनोवायरस महामारी के दौरान की गई है। इसका प्रसार मुख्य रूप से लगभग 6 फीट (1.8 मीटर) की सीमा के भीतर खांसी और छींक से बूंदों के माध्यम से होता है। दूषित सतहों के माध्यम से अप्रत्यक्ष संपर्क, संक्रमण का एक और संभावित कारण है।
इलाज
इस वायरस से उत्पन्न बीमारी के लिये कोई भी टीका या दवाई खोजी नही गई है। हालाँकि, टीके और दवा की खोज वैश्विक पैमाने पर की जा रही है। चूँकि यह एक नया वायरस है, मानव शरीर इससे लड़ने में दक्ष नहीं है। लगभग २०% संक्रमित लोगों को अस्पताल में भर्ती किये जाने की जरूरत पड़ती है। Veklury® को निर्दिष्ट करने वाले पेटेंट आवेदन में कहा गया है कि लिगैंड फार्मास्युटिकल्स (सैन डिएगो, संयुक्त राज्य अमरीका) द्वारा उत्पादित सल्फोब्यूटाइल-बीटा-साइक्लोडेक्सट्रिन Captisol® की 100 मिलीग्राम रेमेडिसविर सक्रिय, 3 या 6 ग्राम मात्रा के अलावा और Dexolve® जो की साइक्लोलैब अनुसंधान और विकास सीमित, बुडापेस्ट (हंगरी) द्वारा निर्मित को एक घुलनशील रासायनिक के रूप में उपयोग किया जाता सकता है।
नाम
चूँकि इस बीमारी को पहली बार वुहान,चीन में पाया गया था, इसलिये इसे कभी-कभी "वुहान वायरस" या "वुहान कोरोनावायरस" कहा जाता है।,  मगर विश्व स्वास्थ्य संगठन (डब्ल्यूएचओ जगहों के नामों के आधार पर प्रयोग करने पर मना करता है. सार्स बीमारी के साथ भ्रम से बचने के लिए, विश्व स्वास्थ्य संगठन कभी-कभी वायरस को "कोविड-19 के लिए जिम्मेदार वायरस" या "कोविड-19 वायरस" के रूप में सार्वजनिक स्वास्थ्य संचार में बताता है
हैरल्ड द्वितीय
हैरल्ड, एक शक्तिशाली अर्ल और एक रसूख़दार आंग्ल-सैक्सन परिवार के सदस्य थे, जिसके संबंध, राजा क्नुट् के साथ थे। एडवर्स द कंफ़ेसर की मृत्यु के बाद, उन्हें अगला राजा चुना गया था। ऐसा माना जाता है की उनका राज्याभिषेक वेस्टमिंस्टर ऐबी में किया गया था, हालाँकि इसके कोई प्रमाण मौजूद नहीं हैं। सितम्बर महीने के अंतिम दिनों में उन्होंने सिंघासन के एक प्रतिद्वंदी दावेदार को सफलतापूर्वक रूप से पराजित कर दिया, परंतु इस विजय के दो सप्ताह बाद, दक्षिण की और से कूच कर रही विलयम विजयी की सेना के हाथों हैस्टिंग्स में उन्हें स्वयं पराजय और मृत्यु का सामना करना पड़ा।
एंटोफ़गास्टा
एंटोफ़गास्टा (स्पेनिश:Antofagasta) उत्तरी चिली, एंटोफ़गास्टा के क्षेत्र के एंटोफ़गास्टा के प्रान्त और क्षेत्रीय राजधानी की राजधानी में एक कम्यून, शहर और बंदरगाह है।
मादापूर, नेरडिगोंड मण्डल
मादापूर, नेरडिगोंड मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
भलेडी, कपकोट तहसील
भलेडी, कपकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
नसरतपुर गाँव, धनरूआ (पटना)
नसरतपुर धनरूआ, पटना, बिहार स्थित एक गाँव है।
एंडेवर अंतरिक्ष शटल
एंडेवर अंतरिक्ष शटल और उसके सात सदस्यों वाला क्रू अंतर्राष्ट्रीय अंतरिक्ष स्टेशन में जापान-निर्मित पोर्च लगाने के लिए १६ दिनों के मिशन पर जा रहा है। यह एक अंतरिक्ष शटल है।
चंदुवा गोवर्धनपुर गाँव, अतरौली (अलीगढ़)
}
चंदुवा गोवर्धनपुर अतरौली, अलीगढ़, उत्तर प्रदेश स्थित एक गाँव है।
बकौरिया, श्री पूर्णागिरी टनकपुर तहसील
बकौरिया, श्री पूर्णागिरी टनकपुर तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
फोर्जन
धातु को आकृति देना आधुनिक प्रविधि के द्वारा ग्रेन-ढांचे को परिष्‍कृत करता है; इसकी अंतनिर्हित क्षमता का विकास करता है; यांत्रिक-विशेषता को सुधारता है और ढांचागत समानता का उत्‍पादन करता है जो छिपे हुए आंतरिक दोषों से मुक्‍त करता है। फोर्जिंग विभिन्‍न प्रविधियों के द्वारा की जाती है जैसे खुले सांचे की गढ़त (ओपन डाई फोर्जिंग), बंद सांचे की गढ़त (क्‍लोज्‍ड डाई फोर्जिंग) और सटीक गढ़त (प्रीसीजन फोर्जिंग या नीयर नेट आकृति फोर्जिंग) शामिल हैं।
फोर्जिंग की क्रिया सामान्य ताप पर (room temperature), मामूली गर्म अवस्था में (warm) या खूब गर्म करके (hot) की जाती है। फोर्ज करके बनाये गये अवयव (हिस्से) एक किलो से भी छोटे से लेकर सैकड़ों मीट्रिक टन के हो सकते हैं। फोर्ज करके बनाये हुए अवयवों को अन्तिम रूप देने के लिये प्राय: कुछ और प्रक्रियाओं से गुजारना पड़ता है।
फोर्जन के प्रकार
किसी अवयव को फोर्ज करने के प्रायः चार तरीके हैं-
सूत्र
फोर्जन के लिए आवश्यक बल,
यदि मुक्त फोर्जन (फ्री फोर्जिंग) हो रही है तो A का मान वह क्षेत्रफल है जिस पर दाब डाला जा रहा है तथा Kf का मान निम्नलिखित सूत्र से दिया जाता है-
क्रीप-स्ट्रेस की गणना:
जहाँ K पदार्थ के प्रतिरोध का गुणांक है तथा n पदार्थ का कठोरीकरण गुनांक है।
सूरजपाल चौहान
सूरजपाल चौहान हिंदी के दलित साहित्यकार हैं। उनका कहानीसंग्रह, "हैरी कब आएगा" (लघु कथाएँ) (1999) दलित साहित्य जगत में प्रख्यात हैं।
कलिंगा (1996 फ़िल्म)
कलिंगा वर्ष १९९६ में रिलीज हुई एक फ़िल्म थी। फ़िल्म के मुख्य कलाकारों में दिलीप कुमार, मीनाक्षी शेषाद्री और जैकी श्रॉफ थे। फ़िल्म का नाम जस्टिस कलिंगा नामक पात्र के ऊपर रखा गया है जिसका चरित्र दिलीप कुमार ने निभाया था।
चिल्फी
चिल्फी (Chilphi) भारत के छत्तीसगढ़ राज्य के कबीरधाम ज़िले में स्थित एक गाँव है। राष्ट्रीय राजमार्ग 30 यहाँ से गुज़रता है। यह 807 मीटर (2648 फुट) की ऊँचाई पर स्थित एक पहाड़ी क्षेत्र है। यहाँ का मौसम रमणीय है और पास के प्राकृतिक दृश्य पर्यटकों को आकर्षित करते हैं। इस कारण इसे कभी-कभी "छत्तीसगढ़ का कश्मीर" कहा जाता है।
फोर्जन
सूत्र
विकृति की गणना:
जहाँ hi आरम्भिक ऊँचाई है और hf अन्तिम ऊँचाई।
मोहम्मद अरशद अल कादरी
शिक्षा
उनका बचपन कोट नैना तहसील शकर गढ़, पंजाब, पाकिस्तान में बीता और वहीं प्रारंभिक शिक्षा शुरू हुई। उन्होंने ने माध्यमिक शिक्षा लाहौर क्षेत्र बिलाल गंज में अपने शिक्षक श्री मोहम्मद अली नक्शबंदी और नजदीकी सरकारी इस्लामिया स्कूल खज़ाना गेट लाहौर से प्राप्त की उन्होंने सरकारी कॉलेज (जी सी) लाहौर से उच्च शिक्षा हासिल की और स्वर्ण पदक हासिल किया। उन्होंने दीनी तालीम के लिए तनज़ीमुल-मदारस अहले सुन्नत पाकिस्तान (बोर्ड) के परीक्षा उच्च स्थिति से पास किए। उन्होंने इसलामयात, अरबी और इतिहास में एमए के प्रमाणपत्र जामिया पंजाब (पी य़ु) से प्राप्त कीं। उन्होंने मुफ्ती अब्दुल क़य्यूम हज़ारवी, मुफ्ती अब्दुल क़य्यूम ख़ान हज़ारवी, मुफ्ती अब्दुल अलीम सयालवी और मुफ्ती मोहम्मद अब्दुल हकीम शरप़ कादरी से भी ज्ञान धर्म सीखा।
राणा अरशद क़ादरी
एक लंबे समय तक उनकी पहचान "राणा अरशद" के नाम से रही है। क्योंकि वह राणा परिवार में राणा मोहम्मद तुफैल के घर 16 फ़रवरी 1958 ई. को पैदा हुए और अपने नाम के साथ "राणा" शब्द लिखते रहे।
समान नाम
अरशदुल कादरी के साथ भ्रमित मत हो
कोलार जिला
कोलार ज़िला भारत के कर्नाटक राज्य का एक ज़िला है। ज़िले का मुख्यालय कोलार है। अपने सोने की खानों के लिये प्रसिद्ध यह जिला बंगलोर के उत्तर-पूर्व में है।
मायादेवी
मायादेवी या महामाया, गौतम बुद्ध की माता थीं। उनका जन्म लुंबिनी से ७ किमी. की दूरी पर स्थित कोलिया राज्य में महाराज अंजन व महारानी यशोधरा के यहां हुआ। सिद्धार्थ (गौतम बुद्ध) को जन्म देने के बाद संभवतः ७ दिनों में उनका स्वर्गवास हो गया तथा सिद्धार्थ का पालन पोषण उनकी बहन प्रजापति गौतमी ने किया।
दीपाली पंत जोशी
डॉ॰ दीपाली पंत जोशी आर्थिक सलाहकार और लेखिका हैं। वे भारतीय रिज़र्व बैंक में कार्यपालक निदेशक हैं। उनके पास ग्राहक सेवा विभाग और ग्रामीण आयोजना व ऋण विभाग के दायित्व के साथ-साथ सूचना का अधिकार अधिनियम के अंतर्गत वैकल्पिक अपीलीय अधिकारी का उत्तरदायित्व भी हैं। कार्यपालक निदेशक के रूप में अपनी नियुक्ति के पूर्व डॉ॰ जोशी राजस्थान की क्षेत्रीय निदेशक थी। उन्होंने इलाहाबाद विश्वविद्यालय से दक्षिण और दक्षिण पूर्व एशिया 1975-1980 के विकास की राजनीतिक अर्थव्यवस्था में पीएचडी डिग्री प्राप्त की है। डॉ॰ जोशी ने प्रशासनिक विधि में विशेषता के साथ विधि में स्नातक डिग्री भी प्राप्त की है।
उन्होंने ग्रामीण ऋण और वित्तीय समावेशन पर व्यापक रूप से लिखा है। "ग्रामीण और विकासोन्मुख बैंकिंग" और "सोशल बैंकिंग: प्रोमिस, परफ़ोर्मेंस एंड पोटेन्शियल" (अंग्रेजी) उनकी प्रमुख पुस्तकें है।
शुद्ध तर्कबुद्धि की समालोचना
शुद्ध तर्कबुद्धि की समालोचना (अंग्रेज़ी:Critique of Pure Reason,   ; 1781; दूसरा संस्करण 1787) जिसे हिंदी में ग्रंथ शुद्ध बुद्धि मीमांसा या शुद्ध बुद्धि की समीक्षा  से भी जाना जाता है, जर्मन दार्शनिक इमैनुएल कांट की एक पुस्तक है, जिसमें लेखक तत्वमीमांसा की सीमा और दायरे को निर्धारित करना चाहते हैं। इसे कांट की "प्रथम समालोचना" के रूप में भी जाना जाता है, इसके बाद उनकी व्यावहारिक तर्कबुद्धि की समालोचना (Critique of Practical Reason) (1788) और निर्णय की समलोचना (Critique of Judgement) (1790) आई। पहले संस्करण की प्रस्तावना में, कांट बताते हैं कि "शुद्ध तर्कबुद्धि की आलोचना" से उनका तात्पर्य "सामान्य रूप से सभी ज्ञान के संबंध में तर्कबुद्धि (reason) की क्षमता की आलोचना है, जिसके बाद यह सभी अनुभवों से स्वतंत्र रूप से प्रयास कर सके" और इससे उनका उद्देश्य "तत्वमीमांसा की संभावना या असंभवता" के बारे में निर्णय पर पहुंचना है। "समालोचना, समीक्षा या आलोचना (Critique) " शब्द का अर्थ इस संदर्भ में बोलचाल की भाषा के बजाय एक व्यवस्थित विश्लेषण समझा जाता है।
कांट ने जॉन लॉक और डेविड ह्यूम जैसे अनुभववादी दार्शनिकों के साथ-साथ गॉटफ्राइड विल्हेम लाइब्नीज़ और क्रिश्चियन वोल्फ जैसे तर्कवादी दार्शनिकों के कार्य पर आधारित किया है। वह अंतरिक्ष और समय की प्रकृति पर नए विचारों की व्याख्या करते हैं, और कारण और प्रभाव के संबंध के ज्ञान के बारे में ह्यूम के संदेह और बाहरी दुनिया के ज्ञान के बारे में रेने देकार्त के संदेह का समाधान प्रदान करने का प्रयास करता है। यह वस्तुओं (आभास के रूप में) के प्रागनुभविक प्रत्ययवाद और उनके आभास के स्वरूप के माध्यम से तर्क दिया गया है। कांट पूर्वकथित को "महज प्रतिनिधित्व के रूप में मानते हैं, न कि अपने आप में चीजों (वस्तु निजरूप, Thing-in-itself) के रूप में", और पश्चातकथित को "केवल हमारे अंतर्ज्ञान के समझदार रूपों के रूप में, लेकिन स्वयं के लिए दिए गए निर्धारण या वस्तुओं की स्थितियों को वस्तु निजरूप के रूप में नहीं"। यह प्रागनुभविक ज्ञान की संभावना प्रदान करता है, क्योंकि आभास के रूप में वस्तुओं को "हमारे संज्ञान के अनुरूप होना चाहिए...जो हमें दिए जाने से पहले वस्तुओं के बारे में कुछ संस्थापित करना है।" अनुभव से स्वतंत्र ज्ञान को कांट "प्रागनुभविक (a priori) " ज्ञान कहते हैं, जबकि अनुभव के माध्यम से प्राप्त ज्ञान को " अनुभवाश्रित (a posteriori) " कहा जाता है। कांट के अनुसार, यदि कोई प्रतिज्ञप्ति अनिवार्य और सार्वभौमिक है तो वह एक प्रागनुभविक है। एक प्रतिज्ञप्ति अनिवार्य है यदि वह किसी भी मामले में असत्य नहीं है और इसलिए उसे अस्वीकार नहीं किया जा सकता है; अस्वीकृति विरोधाभास है. एक प्रतिज्ञप्ति सार्वभौमिक है यदि यह सभी मामलों में सत्य है, और इसलिए यह किसी भी अपवाद को स्वीकार नहीं करता है। कांट का तर्क है कि इंद्रियों के माध्यम से प्राप्त अनुभवाश्रित  ज्ञान कभी भी परम अनिवार्यता और सार्वभौमिकता प्रदान नहीं करता है, क्योंकि यह संभव है कि हमें अपवाद का सामना करना पड़ सकता है।
बृहतत्रयी (संस्कृत महाकाव्य)
बृहत्त्रयी के अंतर्गत तीन महाकाव्य आते हैं - "किरातार्जुनीय" "शिशुपालवध" और "नैषधीयचरित"।
भामह और दंडी द्वारा परिभाषित महाकाव्य लक्षण की रूढ़ियों के अनुरूप निर्मित होने वाले मध्ययुग के अलंकरण प्रधान संस्कृत महाकाव्यों में ये तीनों कृतियाँ अत्यंत विख्यात और प्रतिष्ठाभाजन बनीं। कालिदास के काव्यों में कथावस्तु की प्रवाहमयी जो गतिमत्ता है, मानवमन के भावपक्ष की जो सहज, पर प्रभावकारी अभिव्यक्ति है, इतिवृत्ति के चित्रफलक (कैन्वैस) की जो व्यापकता है - इन काव्यों में उनकी अवहेलना लक्षित होती है। छोटे छोटे वर्ण्य वृत्तों को लेकर महाकाव्य रूढ़ियों के विस्तृत वर्णनों और कलात्मक, आलंकारिक और शास्त्रीय उक्तियों एवं चमत्कारमयी अभिव्यक्तियों द्वारा काव्य की आकारमूर्ति को इनमें विस्तार मिला है। किरातार्जुनीय, शिशुपालवध और नैषधीयचरित में इन प्रवृत्तियों का क्रमश: अधिकाधिक विकास होता गया है। इसी से कुछ पंडित, इस हर्षवर्धनोत्तर संस्कृत साहित्य को काव्यसर्जन की दृष्टि से "ह्रासोन्मुखयुगीन" मानते हैं। परंतु कलापक्षीय काव्यपरंपरा की रूढ़ रीतियों का पक्ष इन काव्यों में बड़े उत्कर्ष के साथ प्रकट हुआ। इन काव्यों में भाषा की कलात्मकता, शब्दार्थलंकारों के गुंफन द्वारा उक्तिगत चमत्कारसर्जन, चित्र और श्लिष्ट काव्यविधान का सायास कौशल, विविध विहारकेलियों और वर्णनों का संग्रथन आदि काव्य के रूढ़रूप और कलापक्षीय प्रौढ़ता के निदर्शक हैं। इनमें शृंगाररस की वैलासिक परिधि के वर्णनों का रंग असंदिग्ध रूप से पर्याप्त चटकीला है। हृदय के भावप्रेरित, अनुभूतिबोध की सहज की अपेक्षा, वासनामूलक ऐंद्रिय विलासिता का अधिक उद्वेलन है। फिर पांडित्य की प्रौढ़ता, उक्ति की प्रगल्भता और अभिव्यक्तिशिलप की शक्तिमत्ता ने इनकी काव्यप्रतिभा को दीप्तिमय बना दिया है। साहित्यक्षेत्र का पंडित बनने के लिए इनका अध्ययन अनिवार्य माना गया है।
किरातार्जुनीय
बृहत्त्रयी के महाकाव्यों में रचनाकालक्रम की दृष्टि से यह सर्वप्रथम और आकार की दृष्टि से लघुतम है। इसके निर्माता भारवि ने अपने काव्य में स्ववृत्तपरिचयात्मक कुछ भी नहीं लिखा है। महाकवि के रूप में प्रसिद्धि का एकमात्र आधार किरातार्जुनीय ही है। प्रामाणिक ऐतिहासिक विवरण उनके विषय में अन्यत्र भी अनुपलब्ध है। 634 ई. में उत्कीर्ण "आयोहल" (ऐहोल) शिलालेख के उल्लेख और दंडी की "अवंतिसुंदरीकथा" के संकेत से अनुमान किया जाता है कि "भारवि" परमशैव और दाक्षिणात्य कवि थे। पुलकेशी द्वितीय के अनुज, राजा विष्णुवर्धन के राजसभा पंडित थे और 600 ई. के आसपास विद्यमान थे।
किरातार्जुनीय काव्य की महाभारत से गृहीत कथावस्तु प्रकृत्या छोटी है - भाइयों सहित युधिष्ठिर द्वैत वनवास कर रहे थे। उसे किरातवेशी गुप्तचर दुर्योधन की शासननीति का विवरण मिला। अपने (पांडवों के) आगामी कर्तव्यपथ के निर्धारणार्थ भीम, द्रौपदी सहित वे विचार करने लगे। उसी समय महर्षि व्यास ने आकर पथप्रदर्शन किया। तदनुसार दिव्यास्त्र लाभार्थ इंद्रकीय पर्वत पर जाकर अर्जुन घोर तपस्या करते हैं। इंद्र द्वारा प्रेषित स्वर्गाप्सराओं से भी तपोभंग नहीं होता। प्रसन्न इंद्र के प्रकट होकर प्रेरणा देने पर वे तपस्या करते हैं। उसमें अंतराय बनकर एक दानव, शूकर रूप में आकर आक्रमण करता है। किरातवेषधारी महावेद पहले अर्जुन की रक्षा करते हैं, तदनंतर परीक्षायुद्ध में अर्जुन की वीरता पर प्रसन्न होकर अजेय दिव्यास्त्र का वरदान देते हैं। यहीं काव्य समाप्त होता है।
इस काव्य का आरंभ 'श्री' शब्द से है। कलात्मक अलंकरणवाली काव्यशैली के अनुसरी इस काव्य में शब्द और अर्थ उभयमूलक अंलकारों का चमत्कार, वर्ण और शब्द का आधृत चित्रकाव्यता, अप्रस्तुत विधान का कल्पनापरक ललित संयोजन आदि उत्कृष्ट रूप में शिल्पित हैं, राजनीति और व्यवहारनीति के उपदेश, प्रभावपूर्ण संवाद, आदि से इस काव्य का निर्माणशिल्प अत्यंत सज्जित है। दंडी के महाकाव्य लक्षण की अनुसरप्रेरणावश इसमें ऋतु, पर्वत, नदी, सूर्योदय, सूर्यास्त आदि के कल्पनाप्रसूत वर्णन हैं। शृंगार रस की विविध केलियों और प्रसंगों के कामशास्त्रीय विवरणचित्रों द्वारा लघुकथावस्तु वाले इस काव्य में पर्याप्त विस्तार हुआ है। इसका मुख्य अंगी "रस" वीर है। फिर भी शृंगार के विलासपरक संदर्भ इसमें बड़े आसंजन से वर्णित हैं। साधर्म्यमूलक उपमा उत्प्रेक्षादि अलंकारों की योजना में उत्कृष्ट कला प्रकट होती है। इस काव्य में लक्षित अर्थगौरव की बड़ी प्रशंसा हुई है। भावपक्ष का सहज प्रवाह कलापक्ष की अपेक्षा गौण होने पर भी "वीर", "शृंगार" आदि के संदर्भ में अच्छे ढंग से निर्वाहित है। वाल्मीकि और कालिदास की सहजानुभूति का अबाधितविलास न रहने पर भी काव्य में वर्णनलालित्य का अभाव नहीं है। यह काव्य निश्चय ही अलंकृत काव्य-रचना-शैली का है। इसमें बुद्धि और हृदय, शृंगाररसिकता और राजनीति कुशलता, वर्णननैपुण्य और कलात्मक चमत्कार एक साथ मिलते हैं। इसकी काव्यसंपत्ति अपने ढंग की अनूठी है। परंतु शिशुपाल वध में किरातार्जुनीय की अपेक्षा सब दृष्टियों से उत्कर्ष योग अधिक है।
शिशुपालवध (माघ महाकाव्य)
जनश्रुतियों में कहा जाता है कि शिशुपालवध की रचना किरातार्जुनीय के अनुकरण पर हुई थी। एकाक्षर द्व्यक्षरवाले पद्यादि तथा चित्रबंधात्मक शब्दचित्र काव्य भी यहाँ हैं और आरंभिक दो सर्गों में राजनीतिक मंत्रणा भी। स्पष्ट ही इस पर भारविकाव्य की प्रतिच्छाया है। परंतु अलंकृत-काव्य-रचना-कौशल तथा प्रकृत्यादि के वर्णन की दृष्टि से किरातार्जुनीय की अपेक्षा शिशुपालवध बहुत उत्कृष्ट है। इसके वर्णन पांडित्यपूर्ण, अलंकृत और रूढ़िसंवलित होने पर भी बड़े सप्राण हैं। उनमें कवि के प्रत्यक्ष निरीक्षण और राग की सजीवता है। किरातकाव्यतुल्य अलंकृतवर्णन की शैली पर चलकर भी इसके विषयवर्णनों में भावतरलता, अभिव्यंजनशैली की प्रौढ़ता, मूर्त्तप्रत्यक्षीकरण्, समर्थ अलंकारविधान आदि से यह काव्य अत्यंत सरस और प्रौढ़ कहा जाता है। परंतु इसकी भी महाभारत गृहीत मूल कथा लघु है जो वर्णनविस्तार से स्फीतकलेवर हो गई है।
अत्याचार और बल से त्रस्त त्रैलोक्य की दशा नारद से सुनकर कृष्ण, बलराम और उद्धव ने मंत्रणा की और पांडवों के राजसूय यज्ञ में जाने का निश्चय किया। तृतीय सर्ग से त्रयोदश सर्ग तक यात्रा, विश्राम आदि अवांतर प्रसंगों और विहारकेलियों का ऐसा वर्णन है जहाँ इतिवृत्त के निर्वाह का पूरा अभाव है। चौदहवें से लेकर बीसवें सर्ग तक युधिष्ठिर के राजसूय यज्ञ तथा कृष्ण और शिशुपाल के युद्ध एवं तत्संबद्ध अवांतर प्रसंगों का कलात्मक और अलंकृत वर्णन है। यह काव्य भी मुख्यत: वीर रस का है पर शृंगार की केलियों और विलास की वासनात्मक मधुरिमा से संपन्न। परंतु वीर रस से संपृक्त वर्णन भी इसमें बड़े जीवंत और प्रभावशाली हैं। मूल कथा, 1, 2, 14 तथा 20 संख्यक सर्गों में ही (अवांतर वर्णनों के रहने पर भी) मुख्यत: है। परतु शृंगारी वर्णनों में - विशेषत: विभावानुभावों के अंकन में संश्लिष्ट चित्र सजीव और गतिमय हैं। उनका प्रकृतिवर्णन भी अप्रस्तुत विधानों के अलंकरणभार से बोझिल होकर भी सरस है। वे स्वभावोक्ति और प्रौढ़ोक्ति द्विविध निर्माण के निष्णात शिल्पी हैं। कुल मिलाकर शिशुपालवध अपने ढंग का उत्कृष्टतम काव्य है जिसका प्रभावमय कवित्व और वैदुष्य बेजोड़ है।
नैषधीय चरित
अलंकृत काव्यरचना शैली की प्रधानतावाले माघोत्तरयुगी कवियों द्वारा निर्मित काव्यों में अलंकरण प्रधानता, प्रौढ़ोक्ति कल्पना से प्रेरित वर्णन प्रंसगों की स्फीतता तथा पांडित्यलब्ध ज्ञानगरिष्ठता अतिसंयोजन आदि की प्रवृत्ति बढ़ी। उस रुचि का पूर्ण उत्कर्ष श्रीहर्ष के नैषधीय चरित (या जिसे केवल "नैषध" भी कहते हैं) में देखा जा सकता है। बृहत्त्रयी के इस बृहत्तम महाकाव्य का महाकवि, न्याय, मीमांसा, योगशास्त्र आदि का उद्भट विद्वान् था और था तार्किक पद्धति का महान अद्वैत वेदांती। नैषध में शास्त्रीय वैदुष्य और कल्पना की अत्युच्च उड़ान, आद्यंत देखने को मिलती हैं।
इस महाकाव्य का मूल आधार है "महाभारत" का "नलोपाख्यान"। मूल कथा के मूल रूप में यथावश्यक परिवर्तन भी यत्र-तत्र किया गया है। ऐसा मालूम पड़ता है कि इस पुराणकथा की लोकप्रियता ने बड़े प्राचीन काल से ही इसे लोककथा बना दिया है। इस कारण कवि ने वहाँ से भी कुछ तत्व लिए। यह महाकाव्य आद्यंत शृंगारी है। पूर्वराग, विरह, हंस का दूतकर्म, स्वयंबर, नल-दमयंती-विवाह, दंपति का प्रथम समागम और अष्टयामचर्या तथा संयोगविलास की खंडकाव्यीय कथावस्तु को कवि के वर्णनचरित्रों और कल्पनाजन्य वैदुष्यविलास ने अत्यत वृहदाकार बना दिया है। शृंगारपरिकर के वर्ण्यचित्रों ने भी उस विस्तारण में योग दिया है। अपनी कल्पना की उड़ान के बल से पंडित कवि द्वारा एक ही चित्र को नई नई अप्रस्तुत योजनाओं द्वारा अनेक रूपों में विस्तार के साथ रखा गया है। लगता है, एक प्रस्तुत को एक के बाद एक इतर अप्रस्तुतों द्वारा आंकलित करने में कवि की प्रज्ञा थकती ही नहीं। प्रकृतिजगत् के स्वभावेक्तिपथ रूपचित्रांकन, उपमा, रूपक, उत्प्रेक्षा अतिशयोक्ति, व्यतिरेक, श्लेष आदि अर्थालंकारों की समर्थयोजना, अनुप्रासयमक, शब्दश्लेष, शब्दचित्रादि चमत्कारों का साधिकार प्रयोग और शब्दकोश के विनियोग प्रयोग की अद्भुत क्षमता, शास्त्रीय पक्षों का मार्मिक, प्रौढ़ और समीचीन नियोजन, कल्पनाओं और भावचित्रों का समुचित निवेशन, प्रथम-समागम-कालीन मुग्धनववधू की मन:स्थिति, लज्जा और उत्कंठा का सजीव अंकन, अलंकरण और चमत्कार की अलंकृत काव्यशैली का अनायास उद्भावन और अपने पदलालित्य आदि के कारण इस काव्य का संस्कृत की पंडितमंडली में आज तक निरंतर अभूतपूर्व समादर होता चला आ रहा है।
माघ कवि से भी अधिक श्रीहर्ष ने इसे काव्यबाधक पांडित्यप्रदर्शन के योग से बहुत बढ़ा दिया है जिससे लघुकथानकवाला काव्य अति वृहत् हो गया है। शृंगारी विलासों और मुख्यत: संयोग केलियों के कुशलशिल्पी और रसिक नागरों की विलासवृत्तियों के अंकन में आसंजनशील होकर भी कवि के दार्शनिक वैदुष्य के कारण काव्य में स्थान स्थान पर रुक्षता बढ़ गई। पुनरुक्ति, च्युतसंस्कृति आदि अनेक दोष भी यत्र तत्र ढूँढ़े जा सकते हैं। परंतु इनके रहने पर भी अपनी भव्यता और उदात्तता, कल्पनाशीलता और वैदुष्यमत्ता, पदलालित्य और अर्थप्रौढ़ता के कारण महाकाव्य में कलाकार की अद्भुत प्रतिभा चमक उठी है, अलंकारमंडित होने पर भी उसकी क्रीड़ा में सहज विलास है। उसमें प्रौढ़ शास्त्रीयता और कल्पनामनोहर भव्यता है। बृहत्त्रयी के तीनों महाकाव्यों का अध्ययन पंडितों के लिए आज भी परमावश्यक माना जाता है।
ज़ो जनजाति
जो जनजाति नेपाल और भारत के उत्तर पूर्वी भाग में स्थित एक जनसंख्या समूह है। वे नेपाल के दक्षिण-पूर्वी भाग और भारत के उत्तर पूर्वी राज्यों में बसे हुए हैं। यह एक व्यापक संख्या समूह है जो भिन्न-भिन्न जनजातियों से मिलकर बना है। इस समूह में कुकी, त्रिपुरा, जैन्तिया, जमीयतिया, अधिवासी, गरो, मिजो, ज्यंग, जुम्मा, नागा, नारीवा आदि जनजातियां शामिल हैं।
ये जनजातियां अपनी भूमि और संस्कृति के लिए प्रसिद्ध हैं। उनकी भाषाएं, संस्कृति, सांस्कृतिक परंपराएं, और परंपरागत वस्त्रधारी उन्हें अलग बनाती हैं। इन समुदायों के लोग अपनी स्वतंत्रता, भूमि, और संस्कृति की रक्षा में जुटे रहते हैं। वे अपने धरोहर, गाने-नाचे, शास्त्रों, और रहन-सहन में समृद्ध हैं।
जो जनजातियों की आर्थिक संख्या विकसित नहीं है और उन्हें अपने हकों और संरक्षण के लिए संघर्ष करना पड़ता है। वे भूमि, जल, वन्यजीवन, और संस्कृति के संरक्षण के लिए संघर्ष करते हैं।
इस विचार में, हम सभी को साथ मिलकर इन समस्याओं का समाधान ढूंढने
के लिए योजनाएं बनाने की ज़रूरत है। सामूहिक सहयोग, समरसता, और समझदारी से हम इन जनजातियों की समस्याओं को समझ सकते हैं और उन्हें उनके समृद्ध भविष्य की दिशा में आगे बढ़ने में मदद कर सकते हैं।
निम्बार्क कोट
निम्बार्क कोट, निम्बार्क सम्प्रदाय से सम्बद्ध वृन्दावन में स्थित एक मंदिर है। यह मन्दिर बहुत छोटा होते हुए भी वृन्दावन में अपनी अलग पहचान रखता है। यहाँ निम्बार्क जयन्ती के मौके पर मनाये जाने वाले एक मासीय समारोह की बहुत ख्याति है। यह उत्सव यहाँ सन 1924 से मनाया जा रहा है। सन 1923 तक यह उत्सव प्रेम गली स्थित उत्सव कुंज में मनाया जाता था। वर्ष 2019 में इस उत्सव का 176 वां आयोजन किया गया। इस उत्सव का अतिविशेष आकर्षण है वैष्णव संगीत शैली का समाज गायन।
निम्बार्क सम्प्रदाय चार मुख्य वैष्णव सम्प्रदायों में से एक है, इस सम्प्रदाय का एक अन्य नाम कुमार सम्प्रदाय भी है। वैष्णव सम्प्रदाय व उनके अनुयायी वे है जो विष्णु या उनके अवतारों राम और कृष्ण को आपने ईष्ट के रूप में पूजने व मानने वाले है। ठीक वैसे ही जैसे महादेव जी (शंकर) की उपासना करने वाले शैव, देवी (शक्ति) को अपना ईष्ट मानने वाले शाक्त और गणेश जी की पूजा करने वाले गाणपत्य कहलाते हैं। बाकी के तीन वैष्णव सम्प्रदाय है-लक्ष्मी या श्री सम्प्रदाय, व्रह्म या गौडीय सम्प्रदाय और रुद्र या विष्णुस्वामी सम्प्रदाय।
विवरण
मंदिर में गर्भगृह के मध्य सिंहासन पर श्रीराधारमणलालजी के विग्रह विराजमान हैं। युगल सरकार के दोनों ओर निम्बार्क आचार्य पंचायतन विराजमान हैं। दाहिनी ओर निम्बार्क संप्रदाय के आद्य आचार्य श्री हंस भगवान, उनके मानस पुत्र व शिष्य सनकादिक (सनक, सनंदन, सनातन व सनतकुमार। फिर उनके शिष्य जगदगुरु नारद जी, बाईं ओर श्री निम्बार्क भगवान व उनके शिष्य निवासाचार्य की प्रतिमाएं प्रतिष्ठित हैं। मंदिर के गर्भगृह के आगे जगमोहन और उसके आगे आंगन है। दोनों का फर्श काले-सफेद संगमरमर का बना है। जगमोहन में मंदिर के संस्थापक श्री बाल गोविंद दास जी व उनके लघुभ्राता श्री हरिदास श्रृंगारी के चित्रपट हैं। गर्भगृह के बाहर की ओर दो खिड़कियों में चरणपादुकाएं बनी हैं, जहां श्री गोपालदास जी महाराज और उनके शिष्य श्री हंसदास जी महाराज के चित्रपट हैं। जगमोहन में अनेक प्राचीन चित्र लगे हैं जिनमें निम्बार्क भगवान का सर्वेश्वर भगवान की आराधना करते हुए रंगीन चित्र बेहद सुंदर व प्राचीन धरोहर सरीखा है। गर्भगृह में ठाकुर श्री राधारमण लाल जी के ठीक पीछे सिंहासन पीठ पर ही दो चित्र श्रृंखलाएं हैं जो करीब दो सौ साल पुरानी हैं, इनमें निम्बार्क भगवान के विविध रूपों का चित्रण हैं।
मंदिर की स्थिति
नेशनल हाइवे नम्बर २ (दिल्ली से आगरा) पर छटीकरा मोड से वृन्दावन की ओर आ सकते हैं। इसके अलावा यमुना एक्सप्रेस हाइवे से भी वृंदावन कट से यमुना का पुल पार करके परिक्रमा मार्ग में टटिया स्थान या अटल्ला से निम्बार्क कोट आ सकते हैं।
समाज गायन : ब्रज की अमूल्य सांस्कृतिक धरोहर
कार्तिक मास में निम्बार्क कोट में हर शाम को होने वाला समाज गायन निबार्क आचार्य वृंद जयंती महोत्सव का विशेष आकर्षण है। बताते हैं कि निम्बार्क संप्रदाय में विक्रम संवत की पंद्रहवीं-सोलहवीं सदी के मध्य से ही समाज गायन की परंपरा चली आ रही है। वहीं निबार्क कोट में समाज गायन की परंपरा का इतिहास लगभग 176 साल से कुछ अधिक अधिक पुराना है। यहां की समाज गायन परंपरा का श्रीगणेश स्वामी गोपाल दास जी महाराज ने विक्रम संवत् 1901 (ईस्वी सन् 1843) में तब किया था, जब उन्होंने श्री निम्बार्क आचार्य वृंद जयंती महोत्सव की स्थापना की। तब से यहां महोत्सव में समाज गायन की परंपरा अविच्छिन्न रूप से चली आ रही है।
समाज गायन प्राचीन भारतीय शास्त्रीय संगीत के गायन की एक वैष्णवी शैली है, जिसमें संत समूह में मिलकर आचार्यों की वाणी पदों का गायन करते हैं। रसिक संतों व आचार्यों द्वारा राधाकृष्ण के युगल स्वरूप की दिव्य लीलाओं की जो काव्यमय अभिव्यक्ति है, वही वाणी है और इन वाणियों का सामूहिक गायन ही समाज गान है।
समाज गायन के समय सभी साधु संत दो दलों में विभक्त होकर दो पंक्तियों में आमने-सामने बैठते हैं। दोनों पंक्तियां अपने सेव्य विग्रह के सामने दांयी और बांयी ओर होती है। दाहिनी ओर वाले दल को मुखिया दल और बांयी ओर वाले दल को झेला दल कहते हैं। मुखिया दल के सबसे निपुण कलाकार को मुखिया पुकारा जाता है। मुखिया पहले तानपूरा लेकर बैठते थे पर आजकल हारमोनियम के इस्तेमाल करने का चलन हो गया है। उनके अगल-बगल में कई अन्य श्रेष्ठ साधु-संत कुछ अन्य वाद्य जैसे सारंगी, सितार, तानपूरा, बांसुरी आदि लेकर बैठते हैं। सेव्य विग्रह के बांयी ओर झेला दल में एक या अधिक संत झांझ या मजीरा आदि बजाते हैं। दोनों पंतियों के मध्य में रिक्त स्थान पर अंतिम छोर पर मृदंग वादक बैठता है, जो सेव्य विग्रह के बिल्कुल समुख होता है। दोनों दलों के मध्य ऊंची चौकी पर रखी वाणी को समाज श्रंखला के नाम से जाना जाता है। अन्य समाजियों के समाने भी ऊंची चौकी पर अथवा रेहल पर वाणी की प्रतिलिपियां रखी होती हैं। जो पहले हस्तलिखित हुआ करती थी पर आजकल मुद्रित भी होती हैं।
परंपरागत रूप से सर्वप्रथम मुखिया व अन्य एक दो वरिष्ठ संत समाज का शुभारंभ करते हैं। सर्वप्रथम मंगलाचरण के रूप में मंगल के दो पद गाए जाते हैं। ये दो प्रकार के होते हैं-छोटा मंगल व बडा मंगल। बडा मंगल पहले गाया जाता है, जो सूहा विलावल में गाया जाता है। इस बडे मंगल में तद्तद् आचार्य का उत्कर्ष गाया जाता है। जबकि बाद में गाया जाने वाला छोटा मंगल प्रणामात्मक व मंगल सूचक होता है।
समाज के आरंभ में होने पर कुछ समय पश्चात पुजारी बाबा द्वारा वाणी जी व अन्य समाजियों का माला, चंदन इत्र इत्यादि से आदर सत्कार किया जाता है। वह समाजियों को गायन के मध्य में ही मिश्री, काली मिर्च, पान-बीरी, इलाइची आदि का भोग देते हैं। मंगल के दोनों पदों के गायन के उपरांत श्रीभट्ट जी की रचना युगल शतक से किसी एक पद का गायन होता है। युगल शतक में 100 पद हैं। फिर श्रीहरिव्यास देवाचार्य जी की रचना महावाणी से एक पद गाया जाता है। फिर आचार्यों की बधाइयां हंसवंश यश सागर व अन्य बधाई की पुस्तकों के पदों द्वारा गाई जाती हैं।
निबार्क संप्रदाय की समाज गायन में मुख्य रूप से सूहा विलावल, यमन कल्याण, श्याम कल्याण, देव गंधार, काफी, मल्हार, बिहाग, भूपाली, मालकौश, केदार, बहार, भीमपलासी, सोरठ, सिहानो, पीलू मारू, वृंदावनी सारंग, आसावरी, भैरवी, देश, भैरव, रामकली, चैती गौरी, धनाी, खमाज, वरवा, खट, वागेश्र्वरी, अडाना, विहागडा व दरवारी आदि रागों का प्रयोग किया जाता है। तालों में प्रमुख रूप से चौताल (ध्रुपद), चर्चरी, झप, तीन ताल, कहरवा, दादरा, रूपक, दीपचंदी आदि का प्रयोग होता है। समाज गायन में गाए जाने वाले पद का प्रस्तुतिकरण दो प्रकार की लय में किया जाता है। पद को विलंबित लय में शुरू करके द्रुत लय में ले जाते हैं।
निम्बार्क संप्रदाय में मुखिया व झेला का क्रम कब से चला आ रहा है, यह तो शोध का विष्य है किंतु निबार्क कोट में समाज गायन में मुखियाओं की परंपरा इस प्रकार रही है- श्रीरमन दास, गोपाल दास, गोकुल दास, पूरन दास, प्रेमदास, गोविंद दास, रूप किशोर दास, रसिक दास व वृंदावन बिहारी।
निम्बार्क कोट घराने की समाज गायन के वर्तमान मुखिया वृंदावन बिहारी के मुताबिक दंडक गायन इस घराने की विशेष शैली है। दंडक का अर्थ है दंड के समान लंबा। झप ताल में गाए जाने वाली इस शैली में कवित्त आदि छंदों की लंबी-लंबी पंक्तियों का प्रयोग होता है। यह निम्बार्क कोट के समाज गायन के अंतर्गत कार्तिक शुक्ल दशवीं व एकादशी को यहां गाया जाता है।
वृन्दावन बिहारी के मुताबिक समाज गायन की मूलधारा श्रद्धा व उपासना पर आधारित है। यह किसी राजा इत्यादि के सामने गाए जाने वाली मनोरंजन प्रधान गायकी नहीं है। उन्होंने कहा कि अमूमन समाज गायन के लिए राग के ज्ञान की नहीं अनुराग मय ध्यान की आवश्यकता है। वस्तुत: जिस समय एकाग्र मन से संत जन गाने लगते हैं तो सारा वातावरण ही दिव्य हो जाता है। समाज गायन ब्रज की अमूल्य सांस्कृतिक धरोहर है।
वृन्दावन बिहारी
श्री वृंदावन बिहारी शर्मा (84) वृंदावन (मथुरा) स्थित करीब 100 वर्ष पुराने मंदिर ‘निम्बार्क कोट’ के सेवायत हैं। इन्होंने ब्रज के समाज गायन, रासलीला और ब्रज के हस्तलिखित साहित्य के संरक्षण में अहम भूमिका निभाई है। वृंदावन बिहारी जी 14-15 वर्ष की आयु से ही मंदिर का कामकाज संभाल रहे हैं। यह मंदिर वृंदावन में निम्बार्क आचार्य वृंद जयंती महोत्सव के आयोजन के लिए विख्यात है जो कार्तिक (अक्टूबर-नवंबर) में पूरे महीने मनाया जाता है। यह महोत्सव 175 वर्ष (सन् 1843) से अधिक वर्षों से वृंदावन में आयोजित होता है। इस महोत्सव की विशेषता है इसमें दैनिक होने वाला समाज गायन और नित्य रासलीला। समाज गायन ब्रज के भक्त कवियों की पद रचनाओं का शास्त्रीय व लोक शैली में सामूहिक गायन है। नित्य रासलीला ब्रज के भक्तों की रचित श्रीकृष्ण की किशोर लीलाएं हैं, इन लीलाओं का मंचन अब केवल निम्बार्क कोट में ही होता है। समाज गायन व नित्य रासलीला ब्रज की सांस्कृतिक धरोहर है, इस महोत्सव के आयोजन के जरिए इनका संरक्षण हो रहा है। समाज गायन सदियों से ब्रज के मंदिरों में होता है, ब्रज में मौजूद सभी वैष्णव संप्रदायों की अपनी शैलियां हैं लेकिन निम्बार्क संप्रदाय के समाज गायन ने सभी शैलियों में एक विशेष दर्जा हासिल किया है तो यह केवल वृंदावन बिहारी जी का निजी प्रयास है। उन्होंंने अपने पैतृक मंदिर में एक मासीय निम्बार्क जयंती आयोजन में हर दिन न सिर्फ समाज गायन में कौन-सा पद, किस राग व शैली में गाया जाए, बल्कि रास लीलाओं के क्रम को भी तय किया ताकि प्राचीन शैली व परंपरा ही बरकरार रहे। वे स्वयं समाज गायन के अच्छे गायक और समाज गायन के साधु-संतों की टोली के मुखिया हैं। आज भी दो घंटे तक गाए जाने वाले लंबे पदों को ठाकुरजी के सामने गाते हैं। उनकी गायन शैली इतनी असरदार है कि समाज गायन से अनजान व्यक्ति भी उसे सुनकर बिना किसी योगक्रिया के एकाग्रचित्त व शांत मन:स्थिति में पहुुंच जाए। उन्होंने उत्सव के दौरान उन नित्य रासलीलाओं के मंचन को प्रोत्साहित किया जिनका मंचन अब ब्रज में भी कहीं नहीं होता है। विशेष बात यह है कि इसके लिए उन्होंने किसी सरकारी या निजी संस्था से कभी मदद नहीं ली बल्कि स्वयं श्रीमद्भागवत के कथावाचन के परिश्रम से धन एकत्र कर सभी संचालन किया। उन्हें संस्कृत में आचार्य और दर्शनशास्त्र में एमए की उपाधि हासिल है।
70 के दशक में वृंदावन में ब्रज के हस्तलिखित ग्रंथों के संरक्षण के लिए शोध संस्थान की स्थापना हुई तो इन्होंने उसमें कैटलॉग तैयार करने की जिम्मेदारी ली ताकि उन्हें ब्रज के हस्तलिखित ग्रंथों को पढ़ने का मौका मिलता रहे। सामान्य कैटलॉगिंग से कहीं बढ़कर इन्होंने अनेक विशिष्ट मानक तय करके ग्रंथों की संक्षिप्त विवरण तैयार किया। यह ग्रंथ ब्रज, संस्कृत, हिंदी, बंगाली, गुजराती, मराठी व उर्दू आदि भाषाओं में हैं। इन्होंने वृंदावन के तमाम मंदिरों को भी इस बात सहमत कराया कि उनके पास जो भी हस्तलिखित पांडुलिपियां हैं उन्हें वृंदावन शोध संस्थान में दान कर दें ताकि वे वहां भविष्य के लिए वैज्ञानिक तरीके से संरक्षित रह सकें और आने वाली पीढ़ियों को उपलब्ध हों। शोध संस्थान में काम करने के दौरान इन्होंने करीब 25 वर्षों के दौरान हजारों हस्तलिखित ग्रंथों का अध्ययन करके हिंदी व अंग्रेजी में एक दर्जन कैटलॉग तैयार किए जो संस्थान की एक विशेष पूंजी है क्योंकि देश के किसी भी हस्तलिखित संग्रहालय में ऐसा ब्यौरा उपलब्ध नहीं है। इतना ही नहीं, यमुना के प्रति अपनी अगाध श्रद्धा का परिचय देते हुए उन्होंने न केवल बल्लभाचार्य व अन्य संतों की भांति स्वयं का एक यमुनाष्टक लिखा बल्कि अब तक उपलब्ध सभी यमुनाष्टकों का एकत्र करके और यमुना पर विस्तार से शोधपरक पुस्तक ‘यमुना एवं यमुनाष्टक’ लिखी है। इसमें यमुना के प्रदूषण दूर करने के लिए इसकी अविरल निर्मल धारा को बनाए रखने की सरकार से अपील की है। दिल्ली व आगरा के विश्वविद्यालयों से लेकर वृंदावन व आसपास के इलाकों के हिंदी, संस्कृत, ब्रज भाषा व दर्शनशास्त्र पीएचडी शोधार्थी इनके पास मार्गदर्शन के लिए आते रहते हैं। यूरोप, अफ्रीका, आष्ट्रेलिया व तमाम एशियाई देशों के विदेशी जिज्ञासु पर्यटक भी इनके पास अपने प्रश्नों के समाधान के लिए मिलने आते रहते हैं। वृंदावन की विद्वत गोष्ठियों-सम्मेलनों में इन्हें विशेष रूप से भाषण के लिए आमंत्रित किया जाता है, हिंदी, संस्कृत, इंग्लिश व अन्य कई भाषाओं में समान पकड़ होने के चलते उद्धरण व आख्यानो से भरमार इनका प्रभावशाली धाराप्रवाह भाषण इनकी विशिष्ट पहचान है। इन्हें ब्रज के अनेक सम्मानों व उपाधियों से नवाजा गया है। अपनी बेहद सादी वेशभूषा (धोती-बगलबंदी) व सत्यनिष्ठ, मृदु, विनम्र, करुणामयी, किसी की भी मदद के लिए सदैव तैयार वयोवृद्ध वृंदावन बिहारी जी ब्रज की विभूति व निधि हैं।
गिर्नूर, बजार्हथ्नूर मण्डल
गिर्नूर, बजार्हथ्नूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
बिडकिन
बिडकिन (Bidkin) भारत के महाराष्ट्र राज्य के औरंगाबाद ज़िले की पैठण तालुका में स्थित एक गाँव है।
भाजी, कपकोट तहसील
भाजी, कपकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
बांग्लादेश सरकार
1971 के अस्थायी सरकार के गठन एवं अंतरिम संविधान के परवर्तन पश्चात् से बांग्लादेश की सरकारी व्यवस्था न्यूनतम् पाँचबार बदली जा चुकी है। बांग्लादेश की वर्तमान सरकारी व्यवस्था बहुदलीय संसदीय प्रणाली पर आधारित है। वरतमान व्यवस्था में प्रधानमंत्री  को सरकार प्रमुख का दर्जा प्राप्त है, एवं बहुदलीय लोकतांत्रिक ढाँचे में, सार्वभौमिक वयस्क मताधिकार के सिद्धांतों पर राष्ट्रीय संसद के सदस्यगण निर्वाचित होते हैं। कार्यपालिका पूर्णतः सरकार के नियंत्रण में होती है, जिसे प्रधानमंत्री व मंत्रिसभा के अन्य सदस्यगण परिचालित करते हैं। सरकार व सरकार के समस्त मंत्रियों की, संसद के प्रति उत्तरदेही है, और राष्ट्रीय संसद में सरकार के कीसी भी निर्णय, कार्य, कदम या योजना पर प्रश्न किया जा सकता है। इसके अलावा, संविधान संशोधन, महाभियोग व कानूनी फेरबदल जैसे कार्य भी संसदीय बहुमत द्वारा किया जाता है। न्यायपालिका और विधानपालिका के अलाव बांग्लादेश में एक स्वतंत्र श्रेणीबद्ध न्यायपालिका भी स्थापित है, जो न्यायिक मामलों को देखती है।
चंदौला सुजानपुर गाँव, अतरौली (अलीगढ़)
}
चंदौला सुजानपुर अतरौली, अलीगढ़, उत्तर प्रदेश स्थित एक गाँव है।